Επτά είναι ο αριθμός των τηλεοπτικών αδειών οι οποίες θα δοθούν, σύμφωνα με την απόφαση που έλαβε το Εθνικό Συμβούλιο Ραδιοτηλεόρασης (ΕΣΡ).

Το ΕΣΡ, έπειτα από μακρά έκτακτη συνεδρίαση, κατέληξε στον αριθμό των επτά αδειών, γεγονός για το οποίο αναμένεται ενημέρωσαν τα μέλη του τον αρμόδιο υπουργό Ψηφιακής Πολιτικής, Τηλεπικοινωνιών και Ενημέρωσης, Νίκο Παππά.

Από την πλευρά του, ο κ. Παππάς, που είδε την αρχική εισηγήσή του για τέσσερις άδειες να ανατρέπεται, επιτέθηκε στην αντιπολίτευση για την άποψή της περί δήθεν «απεριόριστου αριθμού», όπως αναφέρει, κάνοντας παράλληλα λόγο για ένα πρώτο σημαντικό βήμα στο δρόμο για την αδειοδότηση των τηλεοπτικών σταθμών.